L’alcalde de Tortosa reivindica els terrenys ‘acordats’ de Sant Llàtzer enfront del projecte descartat al camí de Roquetes
L’alcalde de Tortosa, Jordi Jordan, insisteix en la idoneïtat dels terrenys del nou hospital al barri de Sant Llàtzer perquè són acordats amb qui ha de construir la infraestructura. En este sentit, Jordan ha diferenciat la situació viscuda amb els descartats al Pla Parcial Camí de Roquetes, comprats durant el mandat de Roigé, i que mai van ser mai considerats per cap Govern de la Generalitat. El projecte de nou hospital universitari de les Terres de l’Ebre al barri de Sant Llàtzer suposarà un impuls a un sector de la ciutat “històricament abandonat” des de fa anys en què s’hauran d’obrir vials sobre els camins actuals. Jordan afirma que s’està treballant en un cronograma per posar dates a les diferents fases del projecte, i que s’està fent de manera simultània en diferents àrees, ja siga l’adquisició dels terrenys, el disseny arquitectònic, o el pla d’usos del futur centre hospitalari.
Tot a punt per a la nova edició d’Unicorns Pride Ebre a Roquetes
Primera Columna (03/06/2025) Entrevista a David Poy, portaveu de Movem Roquetes
Parlem d'actualitat municipal amb el portaveu de Movem Roquetes, David Poy.
Roquetes acull la Unicorns Pride Ebre 2025
Inaugurada la carretera que uneix Roquetes i els Reguers un cop finalitzades les obres de millora i transformació de la via
La Diputació millorarà el camí d’accés als Ports l’any que ve
Ha invertit 5 milions en la reforma de la carretera dels Reguers després de dos anys d’obres
La Diputació ha invertit 5M€ en el projecte, que ha inclòs l’ampliació del pont d’accés als Reguers, la construcció d’un vial per a vianants i rotondes per millorar les interseccions. Ara la via és més segura i còmoda per a tots els usuaris
Roigé: ‘Només faltava acabar uns tràmits per estar dintre de l’excepcionalitat que preveu la llei’
Falta de lideratge i no estar al damunt. La portaveu de Junts per Tortosa, Meritxell Roigé, ha lamentat el retard en les obres d’ampliació de l’Hospital Verge de la Cinta. També l’anunci ‘d’amagat’, el passat Dijous Sant, dels nous terrenys a Sant Llàtzer. Tot i estar a favor del nou hospital universitari, considera que s’hipoteca el futur desenvolupament urbanístic a la zona del Pla Parcial Camí de Roquetes on havia de construir-se l’hospital. Roigé insisteix que només faltava acabar uns tràmits per ‘estar dintre l’excepcionalitat’ que preveu la llei en uns terrenys inundables. Coincidint amb l’equador del mandat, Roigé ha assegurat que “no callaran” davant el “desgavell i la mala gestió” del govern de Movem-PSC i ERC. També treballen des de l’endemà de les últimes eleccions en la campanya del 2027 on, de moment, concorreran com a llista independent. A dos anys dels comicis, Roigé nega contactes, però sí que manifesta tenir una bona relació amb els representats locals de Junts per Catalunya a la ciutat de Tortosa.
Finalitza la reforma de la carretera que connecta Roquetes i els Reguers
La carretera T-342, que connecta Roquetes amb els Reguers, llueix una nova cara. Després de gairebé dos anys d'obres, s’ha inaugurat la reforma integral d’aquest tram, amb una inversió de cinc milions d’euros per part de la Diputació de Tarragona. La renovació millora notablement la seguretat i la mobilitat d’una via per on circulen més de 3.000 vehicles cada dia. Els treballs han incorporat noves rotondes, un vial per a ciclistes i vianants, diversos passos de vianants, la nova il·luminació, i el nou pont sobre el barranc de la Vall de la Cervera, a l’entrada dels Reguers. Els ajuntaments de Roquetes i Tortosa han posat èmfasi en la millora que suposa l’actuació per als veïns i per al desenvolupament del territori. La Diputació ja treballa en una nova actuació per millorar el camí cap al Parc Natural dels Ports, que travessa els termes de Roquetes, Tortosa i Alfara de Carles.
La Diputació de Tarragona inaugura la carretera que va entre Roquetes i els Reguers